Bucureștiul riscă să se transforme într-un "ghetou", în plin boom imobiliar. Ce spun specialiștii.
În plin boom imobiliar, Bucureștiul riscă să se transforme în "ghetou". Specialiștii în urbanism spun că orașul se dezvoltă haotic. Prețurile locuințelor sunt și ele în creștere în București.
PUZ-ul capitalei este vechi de 18 ani. Suntem în prag de alegeri și știu că avem o problemă capitală. E vizibilă tare la București, dar nici în alte orașe nu-i de neglijat. Uite o temă pentru cel care va câștiga alegerile de duminică.În plin boom imobiliar, Bucureștiul are nevoie de o gură de oxigen. Altfel riscă să devină ghetou, avertizează experții în urbanism. Am stat de vorbă cu câțiva și i-am întrebat ce ar trebui să facă de luni primarul ales al capitalei.În București avem foarte mari probleme în două zone. Iar cel slab este cumpărătorul de locuință. În periferii, acolo unde nu avem spații verzi, avem teren ieftin, nu avem infrastructură, nu avem școli, nu avem parcuri, nu avem canalizare, spune Bogdan Suditu, expert în dezvoltare urbană.